
Tórshavn, 8. desember 2006
Viðv. uppskoti til kunngerð um brúkaragjald fyri børn á stovni hjá landinum

Víst verður til teldupost dagfest 17. november 2006, har uppskot til nýggja kunngerð um brúkaragjald fyri børn á stovni hjá landinum er sent Kommunusamskipan Føroya til hoyringar.

Stýrið fyri KSF viðgjørdi málið á fundi 1. desember 2006. KSF hevur ikki ítøkiligar viðmerkingar til kunngerðina. Alment varð tó viðmerkt, at brúkaragjøldini sum áður avtalað framhaldandi bert skulu vera eitt avmarkað gjald, tí endamálið er jú ikki, at kommunalu brúkraragjøldini skulu vera berandi táttur í rakstrinum hjá ymsu landsstovnunum á økinum. 

Vinarliga vegna Kommunusamskipan Føroya

Heðin Mortensen
/Jóan Petur Hentze

